You are here: Home » Content » Afrikaans Huistaal Graad 1 » In die woud saam met Willie - 04
In die woud saam met Willie
Memorandum INLEIDINGDie avonture van die Wapse is nou verbonde aan die ondervindings van elke leerder in Graad 1, seuns sowel as dogters. Hulle word blootgestel aan ander omgewings - stedelik, platteland, en word bewus van hoe anders mense lewe, bv. in die bos, sonder krane en elektrisiteit.Opvoeders moet onthou dat daar leerders in hul klas mag wees wat nie Graad R bygewoon het nie en dus sekere vaardighede, strategieë en konsepte van Graad R nie ontwikkel of aangeleer het nie. Die opvoeder het dus nodig om te verseker dat hierdie in Graad 1 aangeleer en ontwikkel word. (Sien Graad R-modules)Luister en spraak is die belangrike fondamente waarop geletterdheid gebou word. Die mate waarvolgens leerders die praat van hul huistaal bemeester het, sal verskil en die opvoeder moet hiervan bewus wees.Taalontwikkeling is ‘n proses wat geleidelik ontwikkel en elke leerder het die simpatieke ondersteuning van die opvoeder ter alle tye nodig.In Graad 1 luister en lees die leerders stories en word hulle betrek by die leer van klanke en die skryf van die taal. Die klasomgewing moet ‘n plek wees wat die leerders sal aanmoedig om alle aspekte van die taal te leer.TYDSKEDULE Alle leerders behoort al agt modules te voltooi, plus-minus twee per kwartaal. Hulle moet toegelaat word om teen hulle eie spoed te werk.Nou kuier ons (die leerders) in die bos saam met Willie.Leerders bespreek en besluit:Wat sal hulle alles in die bos kan doen?Wie sal hulle almal daar kry?Sal dit vir hulle lekker wees?INTEGRASIE VAN TEMASSosiale geregtighedeLeerders besef hoe anders ander kulture woon en leef. Almal moet gerespekteer word.‘n Gesonde omgewingDie Wapse leer die leerders om vir die natuur te sorg en om hul omgewing skoon te hou.Die aktiwiteit op die bladsy is ‘n luisteraktiwiteit. Leerders benodig slegs die gegewe bladsy en potlode / kryte. Die onderwyser gee die volgende opdrag stadig en herhaal dit een keer. Daarna moet leerders dit korrek sonder hulp teken. Indien verkies, kan die opdrag langer of korter gemaak word. Leerders wat hiermee sukkel, moet oefening kry in soortgelyke opdragte. Opdrag: Daar is ‘n prent van die woud. Willie se boomhuis is in die grootste boom. Willie en Makkie speel onder die boom. Links van die stroom staan Kallie en visvang. Regs van die stroom groei vier geel blomme. Soos wat die leerders meer en meer onbekende tekste lees, gaan hulle dikwels nuwe woorde teëkom. Leerders moet tegnieke bemeester waarmee hulle die betekenisse van sulke woorde kan uitwerk. Aanvanklik kan hulle kyk of dit ‘n lang of ‘n kort woord is en begin- en eindklanke identifiseer. Hulle kan die woord, of deel daarvan, klank. Indien hulle nie die woord kan klank nie, kan hulle probeer raai wat die betekenis daarvan is deur na die konteks van die woord te kyk. Doen verskeie voorbeelde hiervan in die klas, sodat leerlinge die nodige selfvertroue ontwikkel. LU 3.4 Die volgende aktiwiteit is ‘n bordspeletjie waarmee die leerders hersiening doen van woorde wat deur die jaar aangeleer is. Dit bestaan uit ‘n bord en ‘n aantal kaartjies wat losgeknip en omgedraai moet word. (Daar is ook ‘n blanko stel kaartjies waarop die onderwyser self nuwe woorde kan byvoeg.)Twee tot ses leerders kan hierdie speletjie speel. Indien nodig, kan die onderwyser nog sulke stelle kopieer sodat die hele klas kan speel. (Om verwarring te voorkom kan elke stel ‘n ander kleur wees. Die speletjies kan ook oorgetrek word om te verseker dat hulle nie gou skeur nie.) Elke speler benodig ‘n skuiwertjie (bv. ‘n knoop). Een dobbelsteen per stel word ook benodig. Die leerders maak beurte om te gooi en hulle skuiwertjies daarvolgens te skuif. Wanneer hulle op ‘n kaartjie met ‘n vraagteken kom, moet hulle een van die woordkaartjies optel en dit lees. (Die woordkaartjie word dan onderin die pak geplaas.) Indien hulle dit korrek lees, kry hulle nog ‘n beurt. Indien nie, is dit die volgende leerder se beurt. Daar is ook ander blokkies met opdragte wat die leerders moet uitvoer wanneer hulle daarop land. Die eerste leerling wat die eindblokkie bereik, wen.LU 3.4 Op die volgende bladsy is ‘n aantal kort paragrafies wat die onderwyser vir die leerders moet voorlees. Die leerders moet elke keer die hoofgedagte identifiseer. (Die hoofgedagte word elke keer aan die einde gegee.) Die onderwyser kan soortgelyke voorbeelde gebruik om oor ‘n tydperk die hele klas te toets. Dit kan ook in groepsverband gedoen word.LU 1.3 Lees / vertel vir die leerders die storie van Sneeuwitjie en die sewe dwergies. (Sneeuwitjie het ook in die woud by iemand gaan kuier.) Gesels oor die karakters in die storie en laat leerders die storie terugvertel. Leerders kan die storie in die klas opvoer. Hulle kan selfs in kuns van die karakters, of die woudtoneel teken / verf. LU 1.3 LU 2.7 Leerders lees daarna die verkorte weergawe van die storie. Die woorde wat onderstreep is, word as woordeskat aangeleer.LU 3.4 Op die bladsy word ‘n aantal woordsomme vir die leerders gegee. Voordat hulle die antwoord uitwerk, moet hulle die teks deeglik deurlees en alle belangrike informasie onderstreep. Dit help leerders om deurdagte besluite te neem en nie net impulsief voort te gaan nie. Hierdie aktiwiteit kan ook in wiskunde met ander woordsomme gedoen word. Maak seker dat leerders eers by die relevante inligting stilstaan voordat hulle verder gaan. (Bv. Hoeveel dwergies was daar? Moet my antwoord meer of minder wees?) Die somme kan oor ‘n tydperk gedoen en met wiskunde geïntegreer word.
Inhoud‘n Gedig om te lees!Sneeuwitjie woon daar in die bosHaar stiefma wou haar net nie los!Na die dwergies moes sy vlugAl die diere het gesug!Sneeuwitjie was mos baie mooihaar lippies was so pragtig rooiDaarom was haar stiefma kwaadSy kon dinge nie so laat.Arme Sneeuwitjie is so bangWant haar stiefma wil haar vang,Sy wil haar mos nou vermomOppas tog, voor sy hier kom!Gelukkig dat die prins haar kryDie appel uit haar keel laat gly,Nou gaan hulle dadelik trouVan so ‘n einde sal jy hou!So oppas tog daar in die bosAs jy dalk gaan soek vir kos,Die nare stiefma loop daar rondKyk maar oral, rond en bont! Table 1
Sneeuwitjie bak vir die 7 dwergies elkeen 5 koekies. Hoeveel koekies bak sy altesaam? Daar hang 42 appels aan die boom. Hoeveel appels kry elkeen van die dwergies? Elke dwergie het ‘n rooi, ‘n blou en ‘n groen hoed. Hoeveel hoedjies het hulle altesaam? Die nare stiefma het ‘n sak met 46 appels. Sy gee 7 appels vir die koning en 4 appels vir een van die wagte. Daarna gee sy een appel vir Sneeuwitjie. Hoeveel appels het sy oor?Table 2
Figure 1Table 3
Vul die regte antwoorde in.Table 4
1. Sneeuwitjie het in ‘n …………………………………………………. gewoon.2. Haar stiefma was ‘n nare ……………………………………………………….3. Sneeuwitjie het by die dwergies gaan ………………………………………….4. Die nare stiefma het vir haar ‘n giftige ………………………………… gegee.5. Die ……………………………………………….. het met Sneeuwitjie getrou. Table 5
LU 5.3 Figure 2Table 6
Skryf die woord wat by die prentjie pas.Table 7
AssesseringLeeruitkomste 3:LEES EN KYK: Die leerder is in staat om vir inligting en genot te lees en te kyk en krities op die estetiese, kulturele en emosionele waardes in tekste te reageer.Assesseringstandaard 3.4: Dit is duidelik wanneer die leerder letters en woorde herken en betekenis uit geskrewe teks skep.Leeruitkomste 4:LEES EN KYK: Die leerder is in staat om verskillende soorte feitelike en verbeeldingstekste vir ‘n wye verskeidenheid doeleindes te skryf.Assesseringstandaard 4.1: Dit is duidelik wanneer die leerder toenemend leesbaar skryf.Leeruitkomste 5:DINK EN REDENEER: Die leerder is in staat om taal vir dink en redeneer te gebruik en inligting vir leer te verkry, verwerk en gebruik.Assesseringstandaard 5.3: Dit is duidelik wanneer die leerder taal om te ondersoek gebruik.Leeruitkomste 6:TAALSTRUKTUUR EN –GEBRUIK: Die leerder ken en is in staat om die klanke, woordeskat en grammatika van die taal te gebruik om tekste te skep en te interpreteer.Assesseringstandaard 6.1: Dit is duidelik wanneer die leerder klanke in verband bring met letters en woorde.
« Previous module in collection In die woud saam met Willie - 03
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Jul 2, 2009 5:08 am -0500. Add to a lens